b'\n_START_ARTICLE_\nRobo\xc8\x9bii \xc8\x99i Imperiul\n_START_SECTION_\nPovestea\n_START_PARAGRAPH_\nP\xc4\x83m\xc3\xa2nteanul Elijah Baley, eroul detectiv din c\xc4\x83r\xc8\x9bile anterioare, a murit cu dou\xc4\x83 secole mai devreme. \xc3\x8en aceste dou\xc4\x83 sute de ani balan\xc8\x9ba for\xc8\x9belor din galaxie s-a schimbat dramatic. Par\xc8\x9bial inspira\xc8\x9bi de aventurile \xc3\xaen spa\xc8\x9biu ale lui Baley, p\xc4\x83m\xc3\xa2ntenii \xc8\x99i-au dep\xc4\x83\xc8\x99it stagnarea \xc8\x99i agorafobia \xc8\x99i au pornit un nou val de coloniz\xc4\x83ri ale planetelor \xc3\xaendep\xc4\x83rtate din Calea Lactee, dincolo de Lumile Spa\xc8\x9biene. Noii coloni\xc8\x99ti consider\xc4\x83 P\xc4\x83m\xc3\xa2ntul ca fiind lumea lor natal\xc4\x83 \xc8\x99i caut\xc4\x83 s\xc4\x83 se diferen\xc8\x9bieze de spa\xc8\x9bieni._NEWLINE_Gladia Delmarre este abordat\xc4\x83 de un urma\xc8\x99 al lui Elijah, Daneel Giskard (D.G.) Baley, care vrea s\xc4\x83 mearg\xc4\x83 pe a cincizecea lume spa\xc8\x9bian\xc4\x83, Solaria, pentru a dezlega misterul mor\xc8\x9bii unor coloni\xc8\x99ti pleca\xc8\x9bi acolo \xc8\x99i pentru a revendica robo\xc8\x9bii r\xc4\x83ma\xc8\x99i pe acea planet\xc4\x83 care acum e pustie. Gladia \xc3\xael urmeaz\xc4\x83, al\xc4\x83turi de robo\xc8\x9bii ei pozitronici, R. Daneel Olivaw \xc8\x99i R. Giskard Reventlov, care se afl\xc4\x83 \xc3\xaentr-o confruntare dur\xc4\x83 cu roboticienii Kelden Amadiro \xc8\x99i Vasilia Aliena - fiica \xc3\xaenstr\xc4\x83inat\xc4\x83 a lui Fastolfe. \xc3\x8en timp ce Fastolfe sus\xc8\x9binea expansiunea spa\xc8\x9bial\xc4\x83 a p\xc4\x83m\xc3\xa2ntenilor, Amadiro \xc8\x99i majoritatea spa\xc8\x9bienilor \xc3\xaei consider\xc4\x83 pe ace\xc8\x99tia barbari \xc8\x99i vor s\xc4\x83 \xc3\xaei vad\xc4\x83 distru\xc8\x99i. Tentativele lui Amadiro au fost contracarate de-a lungul timpului de puterile telepatice ale lui R. Giskard \xc8\x99i, \xc3\xaen consecin\xc8\x9b\xc4\x83, roboticianul \xc8\x99i-a luat un ucenic crud \xc8\x99i f\xc4\x83r\xc4\x83 scrupule, Levular Mandamus, care pune la cale distrugerea P\xc4\x83m\xc3\xa2ntului cu ajutorul unei arme nucleare. Ei vor s\xc4\x83 accelereze procesele radioactive de sub scoar\xc8\x9ba P\xc4\x83m\xc3\xa2ntului, omor\xc3\xa2nd popula\xc8\x9bia \xc8\x99i f\xc4\x83c\xc3\xa2nd planeta nelocuibil\xc4\x83._NEWLINE_\xc3\x8encetul cu \xc3\xaencetul, R. Daneel \xc8\x99i R. Giskard pun cap la cap piesele planului lui Amadiro. Anima\xc8\x9bi de viziunea unei galaxii unite \xc3\xaemp\xc4\x83rt\xc4\x83\xc8\x99it\xc4\x83 de Fastolfe, ei trebuie s\xc4\x83 \xc3\xael opreasc\xc4\x83 pe robotician, dar sunt \xc3\xaempiedica\xc8\x9bi de Prima lege a roboticii, care nu le permite s\xc4\x83 \xc3\xael atace direct. Daneel formuleaz\xc4\x83 o Lege zero, despre care crede c\xc4\x83 le va permite s\xc4\x83 treac\xc4\x83 de limit\xc4\x83rile Primei legi \xc8\x99i cei doi robo\xc8\x9bi trebuie s\xc4\x83 g\xc4\x83seasc\xc4\x83 solu\xc8\x9bia printre ramifica\xc8\x9biile legilor \xc3\xaenainte de confruntarea final\xc4\x83 cu Amadiro \xc8\x99i Mandamus. \xc3\x8en afar\xc4\x83 de asta, Giskard este nevoit s\xc4\x83 \xc3\xaei fac\xc4\x83 fa\xc8\x9b\xc4\x83 \xc8\x99i Vasiliei, care vrea s\xc4\x83 \xc3\xael \xc3\xaendep\xc4\x83rteze de Gladia \xc8\x99i s\xc4\x83 \xc3\xael ia din nou al\xc4\x83turi de ea. Pentru a rezolva aceast\xc4\x83 din urm\xc4\x83 problem\xc4\x83, Giskard este nevoit s\xc4\x83 \xc3\xae\xc8\x99i foloseasc\xc4\x83 puterile telepatice._NEWLINE_Robo\xc8\x9bii \xc3\xaei g\xc4\x83sesc pe Amadiro \xc8\x99i Mandamus pe P\xc4\x83m\xc3\xa2nt la centrala nuclear\xc4\x83 de la Three Mile Island, Pennsylvania. Spa\xc8\x9bienii recunosc planul pe care \xc3\xael pun la cale, iar Giskard \xc3\xaencearc\xc4\x83 s\xc4\x83 \xc3\xae\xc8\x99i foloseasc\xc4\x83 puterile telepatice asupra lui Amadiro. Ac\xc8\x9biunea lui deterioreaz\xc4\x83 iremediabil creierul roboticianului, \xc3\xaenc\xc4\x83lc\xc3\xa2nd astfel Prima lege. De\xc8\x99i afectat de consecin\xc8\x9bele gestului s\xc4\x83u, Giskard caut\xc4\x83 \xc3\xaen continuare solu\xc8\x9bii pentru rezolvarea crizei \xc8\x99i decide c\xc4\x83 e mai bine pentru omenire s\xc4\x83 abandoneze P\xc4\x83m\xc3\xa2ntul, deoarece asta ar revigora ac\xc8\x9biunea de colonizare a spa\xc8\x9biului \xc8\x99i ar duce-o la un nivel neatins anterior, p\xc3\xa2n\xc4\x83 la formarea unui "Imperiu Galactic". \xc3\x8en consecin\xc8\x9b\xc4\x83, el \xc3\xaei permite lui Mandamus s\xc4\x83 \xc3\xae\xc8\x99i duc\xc4\x83 planul la \xc3\xaendeplinire, apoi \xc3\xaei modific\xc4\x83 memoria. Scara temporal\xc4\x83 a catastrofei este extins\xc4\x83 la 150 de ani, dar nu toat\xc4\x83 popula\xc8\x9bia p\xc4\x83r\xc4\x83se\xc8\x99te planeta (dup\xc4\x83 cum se vede \xc3\xaen Pulbere de stele)._NEWLINE_Cu toate acestea, punerea \xc3\xaen pericol a locuitorilor P\xc4\x83m\xc3\xa2ntului prin aprobarea planului lui Mandamus contravine Primei legi \xc8\x99i, chiar dac\xc4\x83 gestul este f\xc4\x83cut \xc3\xaen ipoteza unui viitor mai bun pentru omenire, Legea zero nu se dovede\xc8\x99te suficient\xc4\x83 pentru a-l salva pe Giskard de la deteriorarea creierului s\xc4\x83u pozitronic. \xc3\x8enainte de a-\xc8\x99i \xc3\xaenceta func\xc8\x9bionarea, Giskard \xc3\xaei transfer\xc4\x83 lui Daneel abilit\xc4\x83\xc8\x9bile sale telepatice, f\xc4\x83c\xc3\xa2ndu-l responsabil de asigurarea supravie\xc8\x9buirii omenirii.\n_START_SECTION_\nPartea \xc3\xaent\xc3\xa2i: Aurora\n_START_PARAGRAPH_\n1. Urma\xc8\x99ul_NEWLINE__NEWLINE_2. Str\xc4\x83mo\xc8\x99ul_NEWLINE__NEWLINE_3. Criza_NEWLINE__NEWLINE_4. Alt urma\xc8\x99\n_START_SECTION_\nPartea a doua: Solaria\n_START_PARAGRAPH_\n5. Lumea p\xc4\x83r\xc4\x83sit\xc4\x83_NEWLINE__NEWLINE_6. Echipajul_NEWLINE__NEWLINE_7. Supraveghetoarea\n_START_SECTION_\nPartea a treia: Lumea lui Baley\n_START_PARAGRAPH_\n8. Lumea colonistului_NEWLINE__NEWLINE_9. Discursul_NEWLINE_10. Dup\xc4\x83 discurs\n_START_SECTION_\nPartea a patra:Aurora\n_START_PARAGRAPH_\n11. B\xc4\x83tr\xc3\xa2nul conduc\xc4\x83tor_NEWLINE__NEWLINE_12. Planul \xc8\x99i fiica_NEWLINE__NEWLINE_13. Robotul telepatic_NEWLINE__NEWLINE_14. Duelul\n_START_SECTION_\nPartea a cincea: P\xc4\x83m\xc3\xa2ntul\n_START_PARAGRAPH_\n15. Lumea sf\xc3\xa2nt\xc4\x83_NEWLINE__NEWLINE_16. Ora\xc8\x99ul_NEWLINE__NEWLINE_17. Asasinul_NEWLINE__NEWLINE_18. Legea zero_NEWLINE__NEWLINE_19. Singur\n_START_SECTION_\nUnificarea seriilor\n_START_PARAGRAPH_\nAsimov a scris Robo\xc8\x9bii \xc8\x99i Imperiul \xc3\xaentr-un stil non-linear (la fel ca \xc3\xaen cazul romanelor Zeii \xc3\xaen\xc8\x99i\xc8\x99i \xc8\x99i Nemesis). Amintirile personajelor importante alterneaz\xc4\x83 cu firul narativ din prezent. Povestea \xc3\xaencepe pe Aurora, planeta spa\xc8\x9bian\xc4\x83 care ad\xc4\x83poste\xc8\x99te miezul conspira\xc8\x9biei lui Amadiro. \xc3\x8entre timp, Gladia, Daneel \xc8\x99i Giskard viziteaz\xc4\x83 planetele Solaria \xc8\x99i Lumea lui Baley la bordul unei nave spa\xc8\x9biale, \xc3\xaenainte de a ajunge pe P\xc4\x83m\xc3\xa2nt, unde se desf\xc4\x83\xc8\x99oar\xc4\x83 punctul culminant al romanului._NEWLINE_Spre deosebire de metodele romanelor poli\xc8\x9biste folosite \xc3\xaen celelalte c\xc4\x83r\xc8\x9bi din Seria Robo\xc8\x9bilor, \xc3\xaen care Baley adun\xc4\x83 indicii ale unei crime comise anterior, \xc3\xaen Robo\xc8\x9bii \xc8\x99i Imperiul robo\xc8\x9bii descoper\xc4\x83 o conspira\xc8\x9bie criminal\xc4\x83 \xc3\xaempotriva P\xc4\x83m\xc3\xa2ntului, firele narative p\xc4\x83str\xc3\xa2nd acela\xc8\x99i ritm p\xc3\xa2n\xc4\x83 la confruntarea final\xc4\x83 cu Amadiro de pe P\xc4\x83m\xc3\xa2nt.'